Publication: Magyar Közlöny
Issue: MK-2006-29 (Year: 2006, Number: 29)
Era: 2004-2010
Section: a 13/2006. (III. 14.) BM rendelethez
Paragraph Index: 630

1. Feladatok A vívás sportedzõ fõ feladata a sportszervezeteknél (sportegyesületeknél, sportvállalkozásoknál) magas szintû vívó edzõi (nevelõ-oktató-képzõ) tevékenység végzése. Feladata: – a sportolók teljesítõképességének és teljesítõkészségének magas szintre emelése, értelmi, erkölcsi és fizikai képességeik célirányos fejlesztése, versenyekre történõ felkészítésük irányítása; – az edzettségi állapot felmérése, az egyénspecifikus edzésmennyiség meghatározása; – rövid, közép- és hosszú távú edzéstervek összeállítása és végrehajtása, szükség szerinti módosítása; – a közvetlen verseny-elõkészületek megoldása, a versenyeken technikai és taktikai útmutatások adása (hibaelemzés és -javítás), az edzésártalmak megelõzése, illetve kivédése; – a sportban tehetséges fiatalok kiválasztása, gondozása és menedzselése; – edzõtáborok szervezése és lebonyolítása; – tudásának és tapasztalatainak állandó gazdagítása, bõvítése, továbbá minden olyan testkulturális feladat megvalósításában való részvétel, amely hozzájárulhat környezetének, sportágának és versenyzõinek általános fejlõdéséhez. Kiemelt feladata a doppingellenes tevékenységre vonatkozó szabályok betartása, illetve betartatása, továbbá a rábízott versenyzõk biztonságának, egészségének megvédése és fejlesztése mind az edzések, mind a versenyek során.

Source: https://magyarkozlony.hu/hivatalos-lapok/7b2d0f5e67d47e1a9d85774aa8393a4b060c61e7/dokumentumok/907d9764efe8efd1def825a04d0f5cdeeb76c099/letoltes